Dobro jutro, 22.11.2002

Naslov: GORNJEDOLENJSKA VINSKA CESTA

Napoved za voditelja:

Sloveniji je zagotovo vinska dežela, na kar smo lahko ponosni. Ponosni pa smo lahko tudi na to, da imamo pri nas 20 vinskih turističnih cest. Ena od teh je tudi Gornjedolenjska vinska cesta, ki poteka južno od Save od Šentruperta do Krškega in to so odprli ta teden.
 

	T- Z Gornjedolenjske vinske ceste: Goran Rovan

	X- Snemalec in montažer: Jože Grajžl

	
	Gornjedolenjska vinska cesta poteka skozi štiri občine - krško, sevniško in trebanjsko, deloma pa tudi škocjansko. Ko bo dokončano bo dolga 64 kilometrov, zdaj je označene le 26 kilometrov, na njej pa je tudi 26 ponudnikov. Snovalci vabijo nanjo s sloganom - Po naši poti, njen razpoznavni znak pa je glinen vrč za vino - goljufivček.

	T-  SLAVICA GROBELNIK

	X-  Predsednica projektnega sveta Gornjedolenjske vinske ceste

	
	Vinska cesta se vije med številnimi z vinsko trto posejanimi griči, narava je neokrnjena, posejana s staro vinogradniško arhitekturo, njen glavni adut pa je prav gotovo cviček. 

	T-  RUDI CELESTINA

	X-  Vinska klet Celestina  Zgornje Vodale

	
	Celestinovi svoje vino stekleničijo, poleg cvička pa pridelujejo tudi vrhunska sortna vina. Že pet let gradijo tudi turistično kmetijo, kjer bo mogoče prenočiti, čez nekaj dni, ko jo bodo tudi uradno odprli, pa bodo v njej postregli s svojimi dobrotami, saj bodo lahko sprejeli 60 gostov in več.

	T-  RUDI CELESTINA

	X-  Vinska klet Celestina  Zgornje Vodale

	
	Medtem, ko se Celestinovi na turistično dejavnost šele pripravljajo, pa pri Gorenčevih ugotavljajo, da so v tem poslu že 14 let. In to uspešno. 

	T-  ZINKA GORENC

	X-  Turistična kmetija pri Deželanu Hrastno

	
	Na gornjedolenjski vinski cesti pa ne boste dobili zgolj dobrega vina in dobrot iz kmečkih peči, postregli vam bodo tudi z ribami, sadjem, izdelki iz medu, žganjem,   pa tudi s pravim kozjim sirom. Pri Goriškovih dnevno namolzejo do 350 litrov kozjega mleka.

	T-  PETER GORIŠEK

	X-  Kozjerejska kmetija Gorišek Križni vrh

	
	Največ od nove vinske ceste pa seveda pričakujejo vinogradniki. Ti se zavedajo, da se cviček v zadnjih letih zelo dobro prodaja in bi ga lahko prodali še več, kot ga pridelajo. Verjetno pa to ne bo trajalo v nedogled.

	T-  DUŠAN CAMLOH

	X-  Društvo vinogradnikov Malkovec

	
	To vinsko cesto bi lahko poimenovali tudi cvičkovo, vendar ni edina, saj  je nedaleč stran tudi podgorjanska vinska cesta. Seveda pa z otvoritvijo delo na tej gornjedolenjski vinski cesti  še ni končano, potrebno bo še dopolniti ponudbo, predvsem pa privabiti goste od blizu in daleč.

	T-  SLAVICA GROBELNIK

	X-  Predsednica projektnega sveta Gornjedolenjske vinske ceste

	T-  DUŠAN CAMLOH

	X-  Društvo vinogradnikov Malkovec

	
	O tem, da so vinske ceste v Sloveniji koristne so prepričani tudi na kmetijskem ministrstvu, zato pomagajo pri  njihovem  nastajanju.

	T-  SONJA BUKOVEC

	X-  ministrstvo za kmetijstvo

	
	……pridnih kmečkih rok.

